Res gestas memoriæ tradere, cartarumque testimonio confirmare legum sanxit auctoritas, magnaque esse videtur mortalibus utilitas. Unde ego Henricus, Dei gratia Eduensis episcopus, notum fieri volo tam præsentibus quam futuris et sigilli nostri auctoritate confirmo, quod Joscelinus, miles Avalonensis, dedit Deo et Beatæ-Mariæ, fratribusque Regniacensis ecclesiæ quicquid calumpniabatur in decimis de parochia Magniaci, laudante Gaufrido, fratre ejus, de Arsi, et uxore ejus Amica, et filiis ejus Joscelino et Aevino, et filiabus Mabila et Elisabeth. Hujus rei testes sunt: Dodo, archipresbiter de Avalone; Robertus, cantor; Ranulfus; Dodo; Bernardus; Gaufridus; Robertus Clarus, canonici; Bernardus Rufus; Girardus Betfage; Leo Amambertus; Willelmus Rufus, præsbiteri; Petrus, Robertus, Willelmus, diaconi; Lambertus, Thomas, subdiaconi; Gaufridus de Arsi; Philippus de Prait; Hugo de Moncels; Guntardus; Stephanus de Sancto-Medardo; Robertus de eodem; Johannes, vicecomes, milites; Bernardus de Insula; Guichardus, prœpositus; Rainaudus Salomon; Johannes Buccardus; Humbertus; Rainaudus de Moncels; Bonit; Paganus Greneters; Garinus, frater ejus, et multi alii. (Locus sigilli).